משה חיים לאו (נתניה)

הרב משה חיים לאו (נולד ב-ה' שבט ה'תשכ"א, 22 בינואר  1961) הוא רב בנתניה, והיה חבר ועדת סל התרופות.

ביוגרפיה
נולד בתל אביב, בנו הבכור של הרב ישראל מאיר לאו ונכדם של הרב יצחק ידידיה פרנקל והרב משה חיים לאו (שאת שמו הוא נושא).

בין השנים תשל"ד-תשמ"א למד בישיבת קול תורה. בשנים תשמ"א-תשמ"ה למד בישיבת חברון, ובמקביל שימש כרב בית הכנסת "תפארת צבי" בתל אביב.

לאחר נישואיו לציפורה סג"ל למד בכולל אברכים אוהל משה בנתניה (שלוחה של מכון ירושלים), וקיבל כושר לרב עיר מהרב אברהם שפירא והרב מרדכי אליהו. בתחילת שנות ה-90 היה מנהל קליטה רוחנית מטעם המועצה הדתית בנתניה, והיה אחראי בירור יהדות מטעמה בכל הנוגע לעולים מרוסיה.

הרב משה חיים לאו הוא דור 38 ברבנות. מכהן כראש כולל תורת חיים בנתניה. הוא מוסר שיעור שבועי בתלמוד לעובדי בנק מזרחי טפחות, בבניין ההנהלה ברמת גן. משדר תוכניות בנושאי תורה, הלכה ופרשת השבוע ברדיו קול חי ובקול הדף.

בשנים 2010–2011 כיהן כחבר ועדת סל התרופות. כמו כן הוא חבר מליאת מועצת העיתונות.

בספטמבר 2014 התמודד על משרת הרב הראשי האשכנזי של נתניה אך הפסיד לרב קלמן בר. כעבור חודש, באוקטובר 2014, התמודד בבחירות למשרת הרב הראשי האשכנזי של ירושלים, אך הפסיד לרב אריה שטרן.

ספריו
מנחה ליצחק - בהלכה ובאגדה, נתניה תש"ס
ויבן משה - בהלכה ובאגדה, נתניה תשס"ג
חיים של תורה - ספר חידושי תורה בתלמוד ובהלכה מטעם כולל תורת חיים.

אילן יוחסין

קישורים חיצוניים

  משיעורי הרב משה חיים לאו, לצפייה באתר בינינו
 הנוסע הנעדר ברכב הקטלני באתר COL
 בקביעת מזוזה למגרש האימונים של מכבי נתניה באתר עיריית נתניה ובאתר מכבי נתניה 
 
 סיפור הנס האישי בקול ברמה
 שיעור של הרב משה חיים לאו בישיבת מרכז הרב

הערות שוליים

רבנים חרדים ישראלים
ראשי כולל אברכים ישראלים
נתניה: רבנים
משה חיים לאו (נתניה)
משפחת פרנקל
בוגרי ישיבת קול תורה
בוגרי ישיבת חברון כנסת ישראל
רבני שכונות
סגל רדיו קול חי
חברי מועצת העיתונות בישראל
ישראלים שנולדו ב-1961